c: text/html

text:
Saturday, 28 November 2015
- 11/28/2015 07:46:00 pm
- wayan kusuma
- Kesehatan
- No comments
Dharma Wacana
Teges Dharma Wacana
Dharma wacana inggih punika wacana sane madaging indik agama sane kabaktayang ring umat Hindu manut ring kahanan, bantang, wangun jenis karya keagamaan, genah, galah/kala, lan patra.
Tetujon Dharma Wacana
Tetujon maktayang Dharma Wacana inggih punika:
1. Anggen nambahin kaweruhan
2. Nelebang ajaran agama
3. Ngamargiang paindikan agama, masyarakat (warga), bangsa, lan Negara.
Materi Dharma Wacana
Materi Dharma Wacana madasar antuk ajaran agama Hindu (Sruthi, Smerthi, Purana, Itihasa, lan Sang Sistha).
Basa Dharma Wacana
Dharma wacana sane becik sapatutnyane nganggen bahasa sane becik, tan rumit, lan tan nganggen istilah-istilah asing.
Widangan Dharma Wacana
Widangan Dharma Wacana inggih punika:
1. Pemahbah
Ring pemahbah madaging:
v Matur suksma ring pengenter acara
v Ngastiti bhakti majeng ring Ida Sang Hyang Widhi
v Matur suksma antuk galah sane kaicen antuk madharma wacana
2. Daging (isi/materi)
Madaging materi dharma wacana sane manut ring bantang lan wangun parikrama.
3. Pamuput
Pamuput madaging napi sane jagi kaaptiang ring acara punika lan madaging reringkesan indik napi sane katlatarang.
4. Parama Shanti
Pamitegep Dharma Wacana
Mangda pascat ngaryanang Dharma Wacana, wenten makudang-kudang paletan sane patut kauningin, makadi:
• Murda wacana manut topik miwah tema
• Purwakaning atur kariinin antuk panganjali Om Swastyastu
• Huluning bantang atur, sane madaging rasa angayubagia miwah rasa suksma ring Ida Hyang Parama Wisesa
• Raris aturang ring pamiarsa unteng wacana druene
• Pangringkes atur utawi kesimpulan wacana
• Paungu atur utawi saran-saran sane kabaos jaga winungu
• Pamuput atur sane madaging pangampura sane tan sangkaning gumanti yening wenten iwang atur.
• Parama Shanti.
Binan ring Dharma Wacana, Sambrama Wacana, lan Pidarta
v Bantang sane kaanggen ring pidarta punika kahanannyane jimbar (umum)
v Sambrama wacana kaangge ritatkala nyambrama tamiu. Bantangnyane kanutan ring karya sane kamargiang
v Dharma wacana bantangnyane indik agama
v Tetujonnyane mabinayan. Tetujon pidarta inggih punika mangda sang sane kabaktayang pidarta punika kayun ring napi sane kapidartayang. Tetujon sambrama wacana inggih punika anggen nyambrama tamiu. Nanging tetujon dharma wacana inggih punika mangda sang sane mirengang punika kayun ring indik agama lan mangda sane mirengang marasa liang.
Patehnyane ring Dharma Wacana, Sambrama Wacana, lan Pidarta
v Bantangnyane kanutan ring parikrama sane kamargiang
v Madaging purwaka, daging, lan pemuput
v Tata caranyane ngaturang pateh sakadi maktayang pidarta
Naskah Dharma Wacana
Sadurung medharma wacana, inggih punika wenten naskahnyane dumun.Dharma wacana punika madudonan mangda becik. Nanging wenten sangsane maktayang dharma wacana tan madue naskah/teks. Wenten 7 caranyane makarya naskah dharma wacana.
1. Sumber babaosan
Sumber babaosan polih ring buku sane madaging tattwa, tata susila, upacara Agama, pendidikan Agama, lingkungan hidup Agama, miwah sane lianan, sane cocok anggen materi dharma wacana.
2. Ngartiang Isi/Daging ring Sumber babaosan
Naskah Dharma Wacana sane becik punika yening padharmannyane sampun mababaosan buku sane kaangge antuk sumber babaosan lan sampun ngertiang isi/daging ring sumber babaosannyane ipun.
3. Kerangka
Kerangka puniki penting awinan yening sampun nyurat karangkanyane, ipun prasida polih ngembangin ide/gagasan sane kasurat ring naskah Dharma Wacana punika.
4. Nyurat Dharma Wacana sane Sederhana lan Jelas
Sederhana punika maarti naskahnyane tan madaging sane berlebihan ring inti dharma wacana punika. Jelas maarti dharma wacana punika jelas napi maknanyane, jelas ring bahasa, sumber, miwah daging dharma wacana punika.
5. Nganggen Bahasa sane Becik
Tetujonnyane mangda sane mirengang dharma wacana punika aluh ngeresepin inti ring dharma wacana ipun.
6. Jumlah Naskah sane Memadai
Naskah dharma wacana puniki dados tan akeh, manut ring acarannyane. Durasi waktunnyane dados 15 utawi 20 menit, maksimal 30 menit.
7. Madaging Materi Sumber Ajaran Agama
Naskah Dharma Wacana punika identik ring ajaran agama awinan ajaran agama punika dasar utawi inti ring Dharma Wacana.
Metode Maktayang Dharma Wacana
1. Spontan
Metode spontan punika yening sang sane madharma wacana sampun ngertiang inti utawi daging naskah dharma wacana punika.
2. Madue Teks
Metode punika yening sang sane madharma wacana madue teks. Puniki awinan sang sane madhara wacana during berpengalaman utawi napi sane kabaktayang patut manut ring teks/naskah.
3. Memoriter
Naskah dharma wacana kasiapin lan kahafalin olih sang sane madharma wacana.
4. Ekstemporan
Ring metode puniki, sang sane madharma wacana makta pokok-pokok napi sane lakar katlatarang.
SAMBRAMA WACANA
PARIKRAMA PERPISAHAN SISIA KELAS VI SDN 3 TIYINGTALI
WAKIL SAKING SISIA KELAS V
Inggih suksma antuk galah sane sampun kaicén majeng ring déwék titiang, antuk nagingin sambrama wacana perwakilan saking kelas V puniki.
Dané Jro Mangku Sané Dahat Suciang Titiang
Bapak Kepala Désa Sané Dahat Wangiang Titiang
Bapak Kepala Sekolah SDN 3 Tiyingtali Sané Mustikayang Titiang
Bapak Ketua Komité miwah Stafnyané Sané Kasumayang Titiang
Bapak miwah Ibu Guru SDN 3 Tiyingtali sané Baktinin Titiang
Nénten Lali Kakan Titiang Kelas VI, Adi miwah Sameton Titiang Kelas I Kantos Kelas V Sané Tresna Asihin Titiang
Garjita dahat manah titiang ring rahinané sané mangkin, duaning kapaica galah jagi anggén titiang matur samatra ngeninin indik acara perpisahanné puniki. Santukan wau malajah, ampurayang pisan indik kakirangan atur titiang. Sakéwanten sadurung titiang nglanturang matur, ngiring sané mangkin nénten ja surud-surud ngaturang parama suksma majeng ring linggih Ida Sang Hyang Widhi Wasa, malarapan antuk ngojarang pangastungkara.
Om Swastiastu,
Inggih Bapak Kepala Sekolah miwah Bapak/Ibu Guru sané Wangiang Titiang
Acara perpisahan inggih punika gumanti acara sané rutin kalaksanayang nyabran ngwarsa. Mungguing suksmanné wantah nyihnayang prosés pendidikan-né sampun mamargi antar tur labda karya. Punika sampun nyihnayang Bapak lan Ibu guru sampun prasida sidaning don sajeroning ngamel wasta pahlawan tanpa tanda jasa, sakadi atur belin titiangé (Kelas VI) i wau. Duaning guru punika wantah sane patut digugu lan ditiru, gumanti pinaka dados tatuladan sajeroning ngmargiang swadharma ring sekolah.
Nglantur, titiang ngaturang suksma majeng ring pabesenné utawi piteketné i wau, dumogi ja malarapan antuk pasuécan Ida Sang Hyang Aji Saraswati, titiang sareng sareng sami prasida nincapang pangweruh, turmaning mangda seleg tur jemet malajah, mangdané napi sané kaaptiang prasida kapikolih. Tiosan ring punika, dumogi titiang satata susatya ring baos miwah pituduh Bapak lan Ibu guru.
Inggih Bapak Kepala Sekolah, Bapak/Ibu Guru miwah Sameton Sareng Sami sané Wangiang Titiang
Sane mangkin Beli lan Mbok sareng sami sampun kawastanin tamat saking sekolah iraga sane tresnain puniki. Titiang nunas majeng ring Beli lan Mbok sané pacang nglanturang masekolah ka jenjang SMP, mangda satata seleg malajah, sampunang pisan purun piwal ring sapituduh guru tur satata ngulati kalédangan kayun Bapak lan Ibu guru genah sekolah druené. Sapunika taler majeng ring Beli lan Mbok sané nénten nglanturang masekolah, mangda taler malajah, inggih punika ring masyarakat. Ajah-ajah napi sané sampun polih ring sekolah mangda kawigunayang sajeroning mapaayah-ayah ring masyarakat.
Inggih Bapak Kepala Sekolah, Bapak/Ibu Guru miwah Sameton Sareng Sami sané Wangiang Titiang
Inggih sakadi asapunika prasida antuk titiang matur nagingin galah sambrama wacana puniki. Pét pradé sajeroning titiang matur, wénten atur titiang sané nénten manut sajeroning arsa Ida Dane Sameton Sami, antuk punika lugrayang titiang nunas agung rena pangampura. Pinaka pamuput atur titiang sineb antuk parama santih.
Om, Santi, Santih, Santi Om.
Subscribe to: Post Comments (Atom)

robotstxt: allowed

filter: keep


text:
Kamis, Juli 30, 2009
Nyanggra Piodalan Saraswati
Ring sor puniki pinaka imba utawi conto pidato bali utawi panyambrama ritatkala jagi nyanggra Rahinan Jagat Saraswati. Pidarta puniki kaanggen ring lomba pidarta antuk tema Rahinan Jagat Saraswati. Inggih durus lanturang ngawacen..
Kaposting olih bliyanbelog ring 2:15 PM 2 komentar Link
Label : Pidarta Bali
Senin, Juli 27, 2009
Kasusastran Bali Anyar
Nyambung antuk postingan tiang sane dumun, indik Kasusastran Bali Purwa, ne mangkin tiang jagi ngicenin "penjelasan" indik Kasusastran Bali Anyar. Kasusastran Bali Anyar taler wenten sane mawangun gancaran, wenten taler sane mawangun puisi.
Ksusastran Bali Anyar sane mawangun gancaran makadi :
Ksusastran Bali Anyar sane mawangun gancaran makadi :
Kaposting olih bliyanbelog ring 4:09 PM 4 komentar Link
Label : Kasusastran
Jumat, Juli 24, 2009
Kasusastran Bali Purwa
Kasusastran wit ipun saking Basa Sanskerta. Kruna linggan ipun satra. Kruna sastra wit ipune saking "sas" miwah "tra". "Sas" maarti kaweruhan, "tra" maarti piranti utawi ukuran. Sastra maarti piranti utawi ukuran kaweruhan (asil karangan, peplajahan sane utama). Dadosne kasusastran teges ipun asil pakaryan i manusa sane marupa tulisan utawi karangan sane kawentennyane luih, becik, tur lengut.
Kaposting olih bliyanbelog ring 10:21 AM 8 komentar Link
Label : Kasusastran
Selasa, Juli 21, 2009
Satua Bawak
Satua bawak utawi Bahasa Indonesia ne cerita pendek (cerpen) inggih punika silih sinunggil karya sastra bali anyar. Satua bawak puniki sampun keni yusan budaya saking luar bali. Punika santukan satua bawak puniki ngranjing ring kasusastran bali anyar. Ring sor puniki wantah marupa imba utawi conto satua bawak bali.
Kaposting olih bliyanbelog ring 12:48 PM 2 komentar Link
Label : Satua Bawak
Subakti Ring Guru Pengajian
Carita ne puniki kaketus saking Adi Parwa. Indik kasubaktin i sisia ring guru. Inggih lanturang malih....
Kaposting olih bliyanbelog ring 11:11 AM 2 komentar Link
Label : Itihasa


text:
Rabu, 16 Mei 2012
KESUSASTRAAN BALI
mateges becik utawi luwih, lan polih pangater lan pengiring (Ka-an) punika mateges nyihnayang
kawentenan.
• Kasusastraan inggih punika kawentenan ajah-ajahan sane becik utawi luwih.
• Kasusastraan taler mategeses: kekawian sastra sane metu saking padma hredaya manusa sane marupa
tulisan utawi karangan sane kawentenannyane luwih, becik tur lengut.
• Puisi inggih punika kekawian sastra sane kaiket antuk uger-uger.
• Prosa inggih puniki kakawian sastra sane nenten kaiket antuk uger-uger.
• Contoh Prosa Bali Purwa
- Satua-Satua ( sekadi: Bawang Teken Kesuna, Siap Selem,Pan Balang Tamak, Msl.) )
- Babad (sekadi: Babad Dalem, Babad Pasek, Msl.)
- Kanda (sekadi: Kanda Pat rare, Kanda Pat sari, Msl.)
- Wiracarita (sekadi: Mahabharata, Bratayudha, Ramayana, Msl.)
• Contoh Puisi Bali Purwa
- Sekar rare
- Sekar alit
- Sekar madya
- Sekar agung
• Contoh Prosa Bali Anyar
1. Novel / Roman
- Malancaran Ka Sasak olih I Gede Srawana
- Lan Jani olih I Made Wanda
- Msl.
2. Cerpen
- Togog olih I Made Sanggra
- Kampih di Kakisik olih Jelantik Santha
- Msl.
3. Drama
- Nang Kepod olih Ketut Aryana
- Maboros olih Putu Gede Suata
- Msl.
• Contoh Puisi Bali Purwa
- Bali olih Ngurah Yupa
- Basa Bali olih Suntari Pr.
- Galang Bulan olih K. Putra
- Mati Nguda olih Putu Sedana
- Idupe Nemu Sengsara olih Made Sanggra
- Jagi Surup Suryane olih Made Taro
- Msl.
2 komentar:


text:
Om Swastiastu
Majeng ring Bapak Kepala Sekolah sane bhaktinin titiang
Bapak Wakil Kepala Sekolah sane kusumayang titiang
Bapak Ibu Guru sane wangiang titiang
Taler para sisya sane tresnasihin titiang
Kaping ajeng titiang ngaturang suksmaning manah ring para keluarga SMA Negeri 1 Gianyar sami, sane sampun parama ledang nodia pakaryan sejeroning acara Bulan Bahasa rahinane mangkin. Selanturnyane mangda sueca sareng sami ngawasta ring Ida Sang Hyang Parama Kawi. Dumogi acara Bulan Bahasa mangkin manggihin dirga ayu labda karya tur sidaning don.
Atur uningayang titiang, sajeroning acara Bulan Bahasa puniki kadagingin antuk makudang-kudang lomba minakadi, ngewacen puisi, jegeg bagus SMA, drama, miwah sane lianan. Taler masih kadagingin antuk jalan santai, tur kajangkepin antuk mareresik ring sekolah. Bulan Bahasa puniki kalaksanayang saking tanggal 9 Oktober nyantos tanggal 12 Oktober.
Tetujon kelaksanayang Bulan Bahasa puniki, nanten je tios mangda prasida nemu sane mawasta segilik seguluk sabayantaka, paras paros saparnaya ring sajeroning keluarga SMA Negeri 1 Gianyar iriki. Taler mungguing prabea sane kaanggen ngamargiang acara Bulan Bahasa puniki wantah saking komite sekolah, tur katambahin antuk sponsor saking Hardys Grosir.
Inggih wantah asapunika prasida atur uningayang titiang. Titiang pinaka panitia Bulan Bahasa ngaturang suksmaning manah antuk uratian ida dane para sameton sinamian. Taler nenten lali titiang nunas geng rena sinampura antuk makekirangannyane.
Om Santih, Santih, Santih Om
Selasa, September 28, 2010
Pidarta Bali : Bulan Bahasa
0 komentar:
:f :D B-) :x :$ ;;) x( :? :@ :~ :| :)) :(( :( :s :o :) :L :E :H :Q :-r :-$ :-c :-y :-j :-O I-) 8-| 8-} =(( :-n :-e :-k
Poskan Komentar
Semeton sane jagi komentar, ngicenin kritik, saran, request, utawi sekadar kenalan driki manten ring kotak komentar niki. Sampunang lali dagingin wastan sameton ne ring kotak Beri komentar sebagai. Suksma!!


text:
Lontar Usada Kacacar 58a – 63a
Nihan tingkahing kacacar, yan praptà ikang gring kacacar, kamranan akeh mati, sa, sanggah tatwan, mapenjor pring buluh gadhing, nghing akatih ne agöng ne pañjang, kari kàtùt donya, pring ika marajah gana mùrtthi, maawak gni anglayang, yan wus marajah, sa, suci asoroh, dhaksinà 1, pras 1, gnêp saupakaraning suci, suci ika unggahaknà ring sanggar tatwan ikà, mwang duluranya sami munggah, sanggah ikà wnang gnahang ring pusêh, ring desa, ika kmit sai-sai, aturin sarwwa bantên. [58a] dening manusà padha, wwang durung kacacar, padha bhaktya ring rarekan bhatàra ganà ikà, kukundhanganirà, ma, ong indhah ta kamu bhatàra ganà, tulung manusanirà katiban lara kacacar, uripàknà manusan hulun, sa, ba, ta, a, i, na, ma, si, wa, ya, tlas. Iti sêsayut gring kamranan, akeh mati, yania nuju sasih kalima, kanêm, kapitu, kaulu, kasanga. Yan mangkana panangkaning agring kacacar, phalanya pùrnna denya. Wnang sira añujukakên sanggah cukcuk pring gadhing, marajah cintya, mwang sanjatà nawasangà, salimpêt limà, mwang salimpêt tlu, sangkan para. Sanggah ikà gnahakna ring lawang kiwà, malamak busung, luhurnya pandan, palawanya myanà [58b] cmêng, aneh, dausakling aneh, ring luhuring sanggah, don kayu tulak, bêbantênya, sgà sapnêk, iwaknya kuning taluh, mwang kacang komak, mwang canang atanding, malih sgêhan ring sor, sa, nasi akêpêl, uyah arêng, mwang canang 1, mwang dulurannya sgêhan pañacak 5 tanding, bantênin sai-sai. Iti sêsapannya, ma, ra kaki byasalà, ra nini byasali, ra kaki morosi, ra nini morosi, aja sira maparêk ring hulun, ring anak putu rabininghulun, mangkat kità mari ngayah, jamur jipang pêparantà, apan gurunmu hana ring kono, gurunmu anguru ring aku, lah pomà, ayo lali, ong bhùtà mang mang [59a] kàla mang mang, mang mang sarwwa dùrgga dùrjjana, ih nini bhagawatthi, kaki bhatàra kàla, i bhùtà abang, i bhùtà putih, i bhùtà irêng, aja sirà amilara anak putu rabiningsun, iti sanghyang cintya mùrtthi ngadêg, ring awaku, sing tkà dùrggà kala nêmbah, tka rêp sirêp, 3. [59b]
Iti tatulak gring kacacar, mwang kamranan, akeh mati, sa, sanggah cukcuk pring gadhing, marajah Tayà, mwang sanjatà nawasanghà, salimpêt tlu, mwang hêlêr tunggang mnêng, sangkanpara, palawanya kayu tulak, myana cmêng, lamaknya pandhan, mwang busung, bêbantênya sgà kuning dwang pulung, iwaknya sarin taluh bebek, kacang komak, sudang sêsaur, canang atanding, tigang dinà bantênin sanggah ikà wusan tigang dina, malih bantênin sgà sakêpêl, uyah arêng, ika bêbantênya sai-sai, abulan pitung dina, sêngkêrnya, tigang bulan kawasà, ma, ong sanghyang Tayà ta ngaranku ring bhùwana kabeh, apan aku uriping jagat, uriping dewa manusà, uriping sarwwà mambêkan, uriping [60a] bayu sabdha idêp, ong ong sarwwà dùrggà dùrggi, byoh dhurattha, tlas. Iti tingkahing katibanan gring kacacar, anggawe sanggah cukcuk, asuku tunggal,1, gnahaknà ring sampining lawang tngên, maka bêbantênnya tumpeng angêt-angêtan, iwaknya pêlas ñuh, jangan ranti, sambêlnya tan patrasi, sanggah ikà madaging sujang, ne ring kiwà, madaging twak, ne ring tngên madaging yeh, macanigà bungan pucuk, wus kàtur upakaranya sampun sande, muwah bêbantên ring lêbah, bubuh suyuk, asusuguh ring lêbuh, maduluran bras pipis yan sampun wngi, raris obor-oborin umahnya, laju ring marggà agung, raris binuncal ikang sundih, [60b] ring marggà agung. Iti mantran mnekang bantên ring sanggah cucuk, ma, kaki bhutà siwa gni, nini bhùtà siwa gni, bapà bhùtà siwa gni, kita kinen denira bhatàrà bhuddha, angungguhang manusanirà katiban dakang, aja sira lali sahinge, salah ulah, yan hana sahalaning dakang, sira anambanin, lah pomà, 3. Yan ganggetin talêr mantrà iki angge, riwawu mnekang bantên ring sanggah, ma, kaki bhùtà siwà gni, nini bhùtà siwa gni, bapà bhùtà siwa gni, kita kinen denira bhatàrà buddha, angungguhang manusanirà, pamantuka sirà ring buddha layà, manusanirà sàmpun anganggetin, haywa sira [61a] anggêpok malih, poma, tka lwar, 3. Malih mantran mabantên ring lêbah, sa, nasi akêpêl, mebe urab barak urab putih, muwang urab gtih, ma, kaki anglaranin ingsun kawruhà ring larania, kiotet ogel, ki pukang, kimarit, ki gtih, ki uyup, iti ganjaranirà hamet, tkà pùrnnà, 3. Yan sàmpun tutug tlunh kajêng, wnang anggetin ring pakayêhan, upakaranya kadi dumun, mwang mantranya talêr patêh, wawu rawuh ring tukad, memantrà majati ring toyà dumun, wus amantrà, raris salud toya ikà, antuk tambang, yadin batil wnang, sangku wnang, raris dyusin wwang agring kacacar, ring tlenging banyu, sane mili [61b], yan sàmpun wusan anganggetin, raris lukatàknà wwang ikà antuk toya ika, ne mawadah tambang, ma, ong banyu malà ring ragà, yan hana alaning ragà aku angilangakên, yan hana talatohing ragà, aku amrêsihin, bhatàra asung bayu, saka sanggà dening bhatàrà bhatàra amtokàkên puwuh, apan aku bhatàra kàlà wastu, aku bhatàri kàla wastu, puwuh aku bhatàra kàla wastu, angungkulin tan kaungkulan, lumaku tan kawayangan, angilangaknà lara rogà witrama prêmalà, muksah, 3, tlas. Muwah pamarisuddha wongkna gring kacacar, sa, toya añar, mawadah payuk añar, yadyan sibah wnang, tan mari [62a] sêsantun, dena gnêp, maduluran canang, 1, gnahaknà ring luhuring sêsantun, maka kasidyaning amantrà, phalanya lukat denia ikang puwuh alà, mwang sahalaning awak, makà panabdab puwuh, nga, mantranya tunggal kadi mantran panglukatan panganggetane kadi dumun.
Iti paninton gring kacacar, trapàknà riwawu glêmnya, sa, payuk añar, madaging toya, samsam dausakling pinge, skar putih, bras putih, mwang sêsantun dena gnêp, artha 700, maduluran canang atanding, saha rakà, lwiranya, yan wwang lanang katiban gring kacacar, iti mantranya, cai cili gosti, purus miyik, ida tkà mangrarattha, alinggih andhikani [62b] gosti, ida tka mangadêg, aas bulun butuh i gosti, mandadi puwuh lampni, puwuh ganti, puwuh masi, puwuh nasi-nasi, dadianira kabeh, dadianira puwuh syah, 3. Yan wadon wwang katibanan gring kacacar, iki mantranya, ma, kaki cili gosti, bagà miyik, ida tkà mangrarattha, alinggih andhikani gosti, ida tkà mangadêg, aas bulun têlin i gosti, mandadi puwuh sanggawuk, puwuh katumbah, dadi kita puwuh syah, 3, tlas, wus amantrà, dyusakna wwang agring ring arêping sanggar kamulan, phalanya bcik pawtun ikang puwuh ikà.
Puniki usaddhà kacacar, drewen Fakultas Udayana Denpasar, puput kasurat [63a] antuk Ida Bagus Ketut Kajeng, saking Desa Lambing, prêbêkêlan mambal, distrik abyansêmal, kalaning dina Buda Kelion wara Ugu, tanggal pisan sasih kelima rah 3 tenggek 8, isaka warsaning loka, 1883, yan anutang kadi Indonesia tanggal 11 bulan Oktober tahun 1961.
Langganan: Entri (Atom)


text:
PURNAMA KEPITU TAHUN 2016
Ngusaba Ngaed di Pr. Benua - Besakih. Pura Dalem di Desa Camenggaon - Sukawati. Pura Suranadhi di Lombok. Pura Narmada di Lombok. Pura Segara Ampenan - Lombok, Mr Agung Dewa Agung - Klungkung di Ulah Sidemen. Pura Gunungrene - Sidemen - Karangasem. Merajan Pasek Gelgel Ababi, Mr. Pasek gelgel - Tista. Pura di Gunung - Tianyar - Kubu - Karangasem. Pura Pingit Klenting sari Banjar Sumberkelompok - Gerokgak - Singaraja. Pura Payogan Agung - Kutai Kartanegara.
Tidak ditemukan


text:
Macunduk malih sareng Pidarta Basa Bali ring Blog titiange puniki. Duk dumun sampun kasurat taler conto-contoh pidato wiadin pidarta basa bali sionsan. Minakadi Pidato Saraswati. Taler wenten pidarta sane matema lingkungan, majudul Pidarta Basa Bali
Sampah. Pidarta-pidarta punika tuah conto sane dados anggen nglimbakang pidarta-pidarta sane tiosan, pamekas sane ngangge basa Bali. Ring patemone mangkin, titiang jagi ngaturang pidarta basa Bali sane majudul
Ngajegang Bali Majalaran Ngangge Basa Bali
Inggih, ngraris wedar titiang ring sor pidarta sane mamurda Ngajegang Bali Majalaran Ngangge Basa Bali.
Om Swastyastu
Pamiarsa sareng sami, utamaning semeton sane prasida rauh ring genah puniki. Pinih Ajeng, Bapak wiadin Ibu Guru, taler sawitran titiang sinamian. Ping kalih mantuk ring pangenter acara, aturang titiang suksma, lan rahajeng rahayu sareng sami.
Semeton sareng sami. Ring aab jagate mangkin,rikala iraga mapajar wiadin
komunikasi, utamaning para yowanane, akeh sane nganggen
bahasa Indonesia. Sekadi, conto:
Berapa harga pulpennya Satu?, utawi:
Buku kamu dimana?. Asapunika kruna wiadin lengkara sane ketah sampun kaanggen oleh para yowanane ritatkala ngrawos sareng timpalnyane. Napi ngranayang asapunika? Napi ipun lek, kimud ngangge basa bali? Napi ke mangda kaucap
gaul?. Ri aab jagat kadi mangkin sayan sue sayan ngidikang wong baline sane mabebaosan utawi berkomunikasi ngangen basa Bali. Basa Bali kahananne sampun tan dados
linguapranca ring Bali. Pet kantun nika wantah ring padesaan, ring padusunan komanten. Yening wenten anak mablanja wiadin matumbasan kadi conto ne wawu ngangge basa bali dadosne:
Bapak/Ibu aji kuda pulpenne asiki?, utawi
Bukun (nyoman/ketut lan sane siosan) dija?. pastika sampun len antuk iraga mirengang, wenten manah sane kedaut ri tatkala mireng anak ngrawos kadi punika. Mapan, basa bali punika dahat luih manut ring tata titi lan basa basitane taler madue pangargan sane mautama ri sajeroning anggen mabebaosan.
Ratu idadane sareng sami, pamekas para atiti sinamian. Iraga sareng sami embas - lekad - ring tanah bali puniki. Riantukan sekadi punika iraga dados jadma Bali. Jadma bali sane nyungsung nyunggi waris budaya lan tata krama sane sampun mentik tur kasungkemin duk dumun. Raris, nika dados tetuek atur titiang mangkin. Ratu ida dane taler titiang, dados jadma bali, sane kapituduh olih Ida Sang Hyang Parama Kawi, mangda nglanturang kabudayan bali, ngalestariang seni lan budaya. Nika pabesen sane kaping siki. Kaping kalih, Raris, napi sane patut kamargiang mangdane iraga sareng sami prasida nglaksanayang swadarma dados jadma bali? Iraga manumadi dados jadma bali, jagi ngangganin utawi urati ring tetamian saking leluur iragane. Silih sinunggil nenten sios marupa warisan budaya pamekas ipun basa kalih sastra bali, sane kasumbung luwih ring jagate. Sapunapi antuk ngwerdiang kalih nglimbakang basa Bali iraga sareng sami? Pamekas para yowana mangda ngawit mangkin sayan seneng malajahin utawi ngangge basa bali. Nenten ja ri umah, jro soang-soang, rauhing ritatkala mambaosan sareng timpal-timpale paturu jadma Bali.
Ratu ida Dane sareng sami, Pamrentah sampun mautsaha, minakadi ngranjingang basa bali ri sajeroning kurikulum pendidikan formal-ring muatan lokal, taler sampun nglaksanayang Utsawa Dharma Gita. Nika silih sinunggil pinaka utsaha pamrentah ngeninin nglestariang budaya, lan basa bali ring Bali. Raris, Napi sane sampun kautsahayang soang-soang iraga sami? Sampun ke iraga taler mautsaha mangda basa baline tetep ajeg lan lestari? Napi sane sampun kalaksanayang ?.
Pitaken titiange punika nenten jaga nunas pesaur. Kewala iraga soang-soang patut mapiteken raris nyaurin pitakene punika soang-soang, mantuk ring soang-soang diri. Iraga newek mateken. Pesaure pastika manut sekadi utsaha, wiadin parilaksana sane sampun kalaksanayang sane matujon mangda Basa baline tetep ajeg lan lestari.
Raris...
Ratu, Ida dane sareng sami, nglantur malih atur titiange ne wawu, nganinin utsaha soang-soang diri mangda Basa Baline tetep ajeg lan lestari. Mapan
Ajeg Basa Bali, Pinaka Ajeg Gumi Bali. Punapi antuk mangda soang-soang diri mautsaha ngawit mangkin ngangge basa bali. Tur katincapang, mangda prasida ngiyusin anak lian, - utamane para yowanane- mangda nenten lek wiadin kimud ngangge basa bali. Ngiring wit mangkin, iraga ngangge basa Bali, mangda dados
matanah pasihbiasa ring padewekan, ring kulawarga, rauh ring pasawitran. Yening sampun asapunika, rasaang titiang, pastika iraga prasida ngajegang bali majalaran ngangge basa Bali. Pastika sampun iraga dados jadma Bali tui. Jadma Bali sane ngukuhang, ngajegang basa bali, miwah kebudayan Baline. Sinah yening sampun sekadi punika,raos Ajeg Bali nenten dados
lipservice wiadin
bungan bibih kemanten, nanging sampun rauh ring parilaksana, pamineh, tur bawos.
Ratu ida dane sareng sami. Titiang nunas ampura banget, duaning titiang ngaturin sakadi punika. Santukan titiang menyonyo plastik dot pisan ngiringang ratu ida dane sareng sami mangdane sayan seneng, sayan nresnain basa bali. Nenten ring bibih,lambe komanten, nanging tresna ngrangsuk ring sajeroning adnyana, sajeroning manah, sajeroning angga sarira, sane prasida ngwangun, nincapang, nglimbakang, ngawerdiang, budaya, sastra lan basa bali druwene. Nika sane sujati uteng pinunas titiang ring ajeng ratu ida dane sareng sami. Mapan, yening basa baline ical, makardi ical taler budaya lan sastra bali duwene.
Inggih, ratu Ida dane sareng sami sane tresna asihin titiang, wantah asapunika prasida aturang titiang ring patemone mangkin. Cutetang titiang malih,
ngiring sareng sami ngwit mangkin nyungkemin, jagi ngwerdiang tur nglimbakang budaya bali, utamane basa bali druene. Yening sampun prasida antuk, pastika basa bali druena dados ajeg, rajeg, ring jagat Bali, raris prasida ngajegang jagat Bali.
Ratu ida dane sareng sami. Puputang titiang atur titiange puniki. Prade wenten kirang wiadin langkung antuk titiang ngaturang, ping kalih wenten basa basitan titiange sane nenten manjing ring adnyana, ring sajeroning kayun, lugrang titiang nglungsur gung rna sinampura. Mapan, akeh atur titiang, minab ta wenten sauh. Raris...., titiang taler nglungsur pawarah ring para sujana, guna widya, sareng sami, marupa suluh lan titi anggen titiang nglanturang tuwuh ring kauripan puniki.
Pinaka pamutput atur, titiang ngaturang parama santih ...


text:
Kamis, 03 November 2011
CONTOH DRAMA BAHASA BALI
DRAMA SATU BABAK
RAPAT PERGELARAN SENI RING SEKOLAH
Putu : Hei Tut,jagi kije niki?
Ketut : ehh...Putu,tiang jagi numbas ajengan ring kantin
Putu : Owhh... kenten.Oh ya Tut,elingang nyanan sore wenten rapat panitia Pergelaran Seni ring Sekolah jam 2 sore
Ketut : Aduh...hampir tiang lali.Suksma Tu,nyanan pas rapat tiang jagi ngunggahang pikobet akidik antuk pergelaran punika.
Putu : Pateh Tut,tiang masih kenten.Lamun kenten ngiring pas rapat iraga ngebahas pikobet punika sareng-sareng
Ketut : nggih Tu,oh ya tiang ke kantin dumun nggih Tu?
Putu : owh nggih rarisang
Sesampune jam 2 sore,Diah,Putu,Lan Ketut masuk ke ruang panitia jagi ngelaksanayang rapat
Diah : Putu,Ketut,Komang ring dije ? sampun jam 2 niki rapat jagi kalaksanayang
Ketut : Owh nggih.. tuni semeng komang ngorahang ragane terlambat rauh krana wenten urusan akidik
Diah : Oh kenten,nggih nenten kenapi.Sambil ngantosang Komang,ngiring kawitin rapat puniki mangda mresidayang sue iraga ngebahas persiapan pergelaran puniki santukan galah ppementasan pergelaran punika kirang ring tigang minggu.Sadurung rapat puniki kakawitin ngiring nguncarang panganjali umat “Om Swastiastu”
Makasami nguncarang panganjali umat
Diah : Sane mangkin tiang jagi metaken persiapan sane sampun kepalihin antuk acara pergelaran puniki.Sane kapertama,Putu selaku koordinator perlengkapan lan dekorasi sapunapi persiapannyane?
Putu : Persiapannyane ring dekorasi sampun wenten gambaran sane jelas,nanging ring perlengkapan sane dibi tiang metaken antuk nyelang aula lan gamelan dereng wenten keputusan saking Bapak Kepala Sekolah,ucap Bapak Kepala Sekolah benjang kaputusannyane.
Diah : Putu,benjang sareng tiang menghadap Bapak Kepala Sekolah nggih?
Putu : nggih
Diah : Trus Ketut selaku koordinator dokumentasi lan acara punapi persiapannyane?
Ketut : Persiapan dokumentasi sampun sipp...sampun wenten lelima anggota sane jagi tukang jepret –jepret...hehehhee
Owh nggih mumpung tiang eling,tiang ngemerluang jinah antuk numbas baterai kamera
Diah : Ketut masalah jinah nika kaatur olih Komang,malih jebos tiang nakenang sareng Komang nggih..
“tokkk...tokk..tokk”
Komang : Om Swastiastu
Maketelu nguncarang Om Swastiastu
Putu : Panjang umur gati Komang...hehehe
Komang : Ampura tiang terlambat,krana wenten pikobet akidik ring jumah tiange
Diah : Nggih ten kenapi Mang,ngiring ngranjing Mang...
Komang :Suksma
Diah : Ketut,ngiring lanjutang
Ketut : nggih,persiapan acarane puniki tiang sampun polih sekaa gamelan lan penari saking gamelan-gamelan ring extra tabuh lan tari,nanging tiang bingung tarian napi sane ketampilang dados tarian utama..
Diah : owh kenten nggih Tut,ngiring bahas sareng –sareng,Komang lan Putu wenten ide?
Komang :Tiang wenten ide,punapi yening tarian utamanyane mentasang sendratari?
Putu : Ide becik nika,tiang setuju gati
Ketut : tiang masih setuju
Diah : Amun kenten acara puncaknyane mentasang sendratari manten,tapi ceritanyane tentang napi?
Komang : ahh...gampang nika,cerita Subali lan Sugriwa manten becik nika,selain maknanyane becik wenten masih lucu-lucunyane
Ketut : Punapi kok bise lucu Mang?
Komang : nggih,kan wenten parekan Subali lan Sugriwa sane marupa bojog,icenin lantas tari-tarian bojog sane lucu-lucu
Ketut : Komang nyak dados bojogne?
Komang : yen tiang nenten cocok dados bojog,bes ganteng bojoge,liu sane naksir,heheheh.....
Diah : Tiang setuju nika,Putu lan Ketut punapi
Putu lan Ketut : setuju....setuju
Diah : Masalah persiapan dokumentasi lan acara sampun wusan,mangkin masalah konsumsi lan berndahara,Komang punapi niki?
Komang :Masalah konsumsi sampun sipp...tinggal mesen manten.Yening jinah,sampun wenten bantuan saking sekolah nanging jinahnyane durung prasida ka ambil,sawireh proposal acarane wenten iwang akidik.Wenten malih jinah sane kapolih saking sumbangan para guru lan sisia ring sekolah puniki,jinahnyane sampun tiang sane ngabe.
Diah : Owh ya Komang,malih jebos icenin ketut jinah anggen meli baterai kamera nggih?
Komang : sippzz......
Diah : Ngiring mangkin gaenin dumun proposal sane beneh.
Sawetara jam 5 sore
Diah : Sawireh galahe sampun jam 5 sore ngiring puputang sampun rapat puniki. Benjang Komang sareng tiang ka ruang Bapak Kepala Sekolah jagi ngajuang proposal malih
Komang : nggih...
Diah : Matur suksma atur tiang krana sampun mresidayang rauh ring rapat puniki ,rapat puniki jagi kapuputang antuk Paramasanthi
Om Santhi,Santhi,Santhi,Om
Langganan: Entri (Atom)


text:
ANGGARA KELIWON MEDANGSIA TAHUN 2016
Pura Pesimpangan Geria Sakti Manuaba di Yogyakarta-Sumur Lampung Selatan. Pura Luwur Uluwatu Pecatu Kuta Selatan. Pura Penataran Agung Singakerta Ubud. Pura Andakasa Karangasem. Pura Gua Lawah Klungkung. Merajan Kawitan Arya Kubontubuh Gelgel Klungkung. Pura Taman Ayun Mengwi. Pura Suralaya Banda-Klungkung. Pura Dalem Senapati Bebalang-Bangli. Pura Gadung Blahbatuh Gianyar. Pura Pasek Lurah Tutuan. Pura Pasek Gadung Kerambitan Tabanan. Pura Dalem Tugu Gelgel Klungkung. Pura Dalem Banyuning Barat-Buleleng, Odalan Sepen di . Pura Puseh. Pura Desa Cemenggaon-Sukawati. Pura Pusering Jagat Pejeng-Tampaksiring. Merajan Pasek Kubayan Mengwi. Merajan Pasek Tohjiwa Gegelang-Tabanan. Pura Geria Sakti (Dang Kahyangan) Tulikup Gianyar. Pura Dalem Dauh Ubud.